JUMAL KÕNELEB
Tere jälle!
Tore on taas kohtuda.
Oleme rääkinud mitmes osas Jumala õnnistusest ja jätkame veel.
Oleme keskendunud palju Vanale Testamendile,
kus näeme Jumalat esimest korda sellest rääkivat.
Jumal õnnistas Aadamat ja Eevat ja läbi Vana Testamendi paistab,
kuidas see kannab vilja Aabrahami ja Joosepi eludes.
Aga kuidas on Uue Testamendiga?
Tegelikult alustasime juttu Uuest Testamendist,
kirjast Galaatlastele peatükist 3. Võib-olla mäletad veel seda?
Kirjas Galaatlastele 3:13-14 öeldakse nii:
"Ent Jeesus Kristus on meid Seaduse needusest lahti ostnud,
kui ta sai needuse meie eest - sest on kirjutatud:
"Neetud on igaüks, kes puu küljes ripub."
Jeesus sai neetuks meie eest.
Miks see nii oli? Miks Ta kandis needuse meie eest?
"...et Aabrahami õnnistus saaks paganatele osaks Kristuses Jeesuses
ja et me tõotatud Vaimu saaksime usu kaudu."
Uus Testament, uus lepinguliit, milles sina ja mina elame,
kui ka sina usud Jeesusesse,
kuulutab meile, et Jeesus kandis ära needuse.
Kogu needuse väe, et me päriksime Jumala õnnistuse.
See on lubadus, mis käib sinu ja minu kohta.
Meie kohta, kes me praegu usume Jeesusesse.
Halleluuja!
See on nii oluline sõnum.
Võib-olla tunned, et nii ei saa olla. "Lõpetage juba see jutt."
Luba mulle vähemalt seda, et uurid ise Piiblist järele.
Hakka uurima ja küsi Issandalt: "Miks Jan ja Joy räägivad sedasi?
Kas see võib olla tõsi ja kuidas see minu elusse puutub?"
See aitab meid olukordades, kui me ise uurime Jumala Sõna,
läheme ise oma raskustega Issanda ette ja küsime:
"Issand, kuidas ja mil moel Sa tahad mind aidata?
Mida ma ise võiksin teha?
Issand, näita mulle oma sõnu, mis käivad minu elu kohta!"
Kui hakkame leidma sõnu oma elu kohta,
mis puudutavad just mind, minu tulevikku, peret ja lapsi;
kui need lähevad mu sisemusse ja toovad kaasa turvatunnet,
siis mu sisemus hakkab muutuma ja ma näen, et Ta elab päriselt ka.
Ta on päriselt minuga koos ja ma pole tegelikult üksi.
Ta ei taha mind üksi jätta ka selles valdkonnas.
Just selles maailma olukorras, kus on nii palju muret.
"Kuidas toime tulla? Kuidas rahadega välja tulla?"
"Mis saab Soomest, kus võetakse nii palju laenu?"
See on kujutletamatu, kui laenatakse miljon tunnis.
See on ju õudne.
Nii hirmutav asi, et sellele ei tahaks üldse mõteldagi.
Millal see tagasi makstakse? Kas samal ajal teisest otsast?
Kuhu see raha jääb?
Peaks uurima, kuidas see käib.
Kuidas see mõjutab meie heaolu, kui me elame üle oma võimete?
Koolid, teed ja haiglad on kõik ehitatud laenude peale.
Midagi on ikka väga mäda.
Loodame lihtsalt, et läheb hästi.
Soomlastel on sadu tuhandeid eurosid võlgu ka maksude osas.
Ma ei mäleta, kas see võlg ulatus lausa poole miljonini. Kohutav.
Meil on sellega probleeme ja me vajame selles abi.
Tänu Jumalale, et Piibel annab meile nõu
ka majandusasjades.
Oleme rääkinud, et Jumala õnnistus pole lihtsalt sõna. See on jõud.
Kui ise uurid ja me koos uurime Tema Sõna,
siis näeme, et Jumala õnnistus Piiblis on jõud, mis tegi imesid
ja teeb seda veel tänapäevalgi.
See pole lihtsalt sõna. See on jõud, Jumala ligiolu,
mis sinu ja minu elus annab jõudu ja sünnitab midagi,
mida me ise oma jõududega ei suudaks korda saata.
Kui Jeesus alustas oma teenistusega, läks Ta sünagoogi.
Mida Ta seal kuulutas? - Just täpselt!
Me räägime Jumala õnnistusest ja nüüd Uuest Testamendist.
Jeesus on siin keskne persoon. Mida Ta siis kuulutas sellest?
Me uurime nüüd Uut Testamenti. Mida Uues Testamendis räägitakse?
Kas räägitakse, et Issand ei aita üldse
ja me peame ise hakkama saama ning rügama läbi kogu elu?
Luuka evangeeliumis 4:18 ütleb Jeesus nii:
"Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit."
Ta on võidnud Jeesuse kuulutama rõõmusõnumit.
Meie oleme Jeesuse järgijad.
Meie ülesanne on viia seda sama sõnumit edasi
ja teha sama tööd, mida Jeesus tegi.
Meie ülesanne on matkida Jeesust ja rääkida maailmale sama sõnumit.
See tähendab, et ka mina võin öelda: "Issanda Vaim on minu peal."
Ta on võidnud mind ja sind
kuulutama evangeeliumi rõõmusõnumit.
Iga kristlane võib öelda,
et teda on võitud kuulutama rõõmusõnumit.
Kas pole nii?
Rääkima rõõmusõnumist ja kuulutama evangeeliumi vaestele.
Kuulutama evangeeliumi vaestele.
Rõõmusõnumeid, häid uudiseid vaestele.
Vaesed, kuulake nüüd! Jeesus ütles, kellel on kõrvad:
"Kui sul on vaesuseprobleem, siis tasub kuulata rõõmusõnumit!"
"Kuulutama vangidele vabakslaskmist ja pimedatele nägemist,
laskma vabadusse rõhutuid,
kuulutama Issanda meelepärast aastat."
2016 on meelepärane aasta, Kristuse sõnul on see hea aasta.
Kui me esimest korda selle sõnumi leidsime,
mõistsime, et me ei ela enam needuse all
ja needuse vägi on murtud.
Maa sai needuse pattulangemise tagajärjel.
Selle võim on nüüd murtud. Jeesus tegi selleks kõik vajaliku.
Jeesus murdis needuse väe. Me nägime ja mõstsime seda.
Me oleme pärinud needuse asemel õnnistuse.
See on rõõmusõnum. - Tõeline rõõmusõnum!
Mõistsin, et võime pääseda edasi, võime saada kristliku kooli tööle.
Mitte oma tarkusest, vaid õnnistusest meie kohal.
Võime pääseda oma majanduslikest raskustest läbi.
Mitte oma osavuse pärast ja et me pole enam needuse all,
vaid et oleme õnnistatud
ja kui Jumala õnnistus on meie peal, siis me pääseme edasi.
Ta tahab meile head, Ta tahab meid aidata.
Ta on armastus, Ta on valgus ja Temas pole mingit pimedust.
See on läiesti loomulik ja üldse mitte ebaloomulik asi.
Arva ära, kas Soome vajab seda preagu?
Iga soomlane peaks tõusma üles masenduse ja lootusetuse august.
"Ma olen Issanda võitu ja Tema on koos minuga!
Mul võib tulla hea idee, ma võin minna edasi, leida tööd.
Võin teha midagi ja aidata seda maad edasi."
Soome pole lootusetult jännis. Meil on ikkagi elav Jumal.
Meil on elav Jumal. - Halleluuja! Tõeline ülestõusnud Jeesus.
Kristus on meie keskel ja kogu selle rahva keskel.
Õnnistav, aitav ja armastav Taevaisa.
Me ei ole hädas.
Evangeelium ei ole üksnes sõnum: "Usu Jeesusesse ja saad päästetud!"
See on küll kõige olulisem sõnum,
aga kui oleme juba päästetud ja meil on majandusraskused,
siis on olemas rõõmusõnum vaestele.
Kui oleme haiged, siis evangeeliumi rõõmusõnum on,
et Jeesuse vermete läbi oleme saanud terveks.
Kui oleme juba usklikud, siis pole meil vaja kohta Taevas.
Meil on see juba olemas ja Taevariik on seespidi meie sees.
Me vajame abi muis valdkondades
ja ka nendes valdkondades kuulutab Jumal evangeeliumi.
Rõõmusõnumit selle kohta, et Temalt tuleb meile abi.
"Minult saab abi rahaasjades, minult saab abi ka haigustes."
See on täilik evangeelium -
Jumal tahab aidata kõigis eluvaldkondades.
Mitte ainult siis, kui oleme kord Taevas.
Kas see on Uues Testamendis kirjas? Kas see on kindlasti seal? Vaatame.
Ma olen varemgi rääkinud,
et võtsin rohelise markeri ja alustasin Piibliga otsast peale.
Mõtlesin, et nii uurin välja,
mida Piiblis kirjutatakse ja räägitakse rahaasjadest.
Mul on rohelist juba peaaegu igal leheküljel.
Vaatame siis neid rohelisi kirjakohti.
Alustame Uuest Testamendist kohe Matteuse evangeeliumiga.
Hüppame kuuendasse peatükki.
Kui hakkame uurima ja mõtlema oma majapidamise peale
ja vaatleme Piibli valgel oma suhtumist rahaasjadesse,
siis tasub küll lugeda Matteuse evangeeliumi 6. ptk'i.
Siin on väga palju, aga ma ei loe seda nüüd kõike.
Ma loen salmist 25.
"Seepärast ma ütlen teile: Ärge muretsege oma hinge pärast..."
Ta peab silmas, et me ei pea millegi pärast muretsema.
"Ärge muretsege oma hinge pärast, mida süüa,
ega oma ihu pärast, millega riietuda!
Eks hing ole enam kui toidus ja ihu enam kui rõivas?
Pange tähele taeva linde:
nad ei külva ega lõika ega kogu aitadesse,
ning teie taevane Isa toidab neid.
Eks teie ole palju enam väärt kui nemad?
Aga kes teie seast suudab muretsemisega
oma elule ühe küünragi juurde lisada?"
Teame, et muretsemisega teeme pigem oma eluiga lühemaks.
Pigem lühemaks, kui pikemaks. - Muretsemine on kahjulik asi.
"Ja rõivastuse pärast, mis te muretsete?
Pange tähele lilli väljal, kuidas nad kasvavad:
ei näe nad vaeva ega ketra, aga ma ütlen teile,
et isegi Saalomon kogu oma hiilguses
ei olnud nõnda ehitud nagu igaüks neist.
Kui aga Jumal nõnda rüütab väljal rohtu,
mis täna on ja homme visatakse ahju,
eks siis veelgi enam teid, te nõdrausulised!"
Ta pisut hurjutab meid ja samal ajal julgustab.
"Usu ainult!"
Ärge siis hakake muretsema, öeldes: "Mis me sööme?"
või "Mis me joome?" või "Millega me riietume?"
Sest kõike seda taotlevad paganad.
Teie taevane Isa teab ju..."
Ta teab.
"Teie taevane Isa teab ju, et te seda kõike vajate.
Aga otsige esmalt Jumala riiki ja tema õigust,
siis seda kõike antakse teile pealegi!"
Siis antakse teile ka kõike seda. Ta lubab meie eest hoolitseda.
See ongi asja iva, et Jumal tahab meie eest hoolitseda.
Olen kindel selles,
et kui me ise ja kogu rahvana pöörduksime Jumala poole,
siis Jumal näitaks Soomele,
kuidas Tema suudab meie eest hoolitseda.
Meiegi rahva saatus sõltub sellest, kas me otsime Teda või mitte.
Vaatame nii Vana kui Uut Testamenti ja võtame kirjakohtasid läbi.
Näeme kogu aeg sama Jumalat,
kes algusest peale tahab meie eest hoolitseda.
Sama Jumal ilmutas end Jeesuses, sest Jeesus on Jumala kuju.
Jeesus tuli meile näitama, milline on Jumal,
et võiksime Teda näha palgest palgesse
ja kuulda oma kõrvaga läbi kogu Piibli,
ning näha, milline meie armas Jumal on.
Kirjas Filiplastele 4:19 kirjutab sellest ka Paulus.
Ma oskan seda juba peast, sest olukorrad on sageli sellised,
et tasub öelda neile vastu: "Aga minu Jumal..."
Konto väljavõte ja arvete virn võivad olla, millised tahes.
Ometi on see kirjakoht tõde. Vaatamata kõigele ümbritsevale.
"Küll mu Jumal täidab kõik minu vajadused
oma rikkust mööda kirkusega Kristuses Jeesuses."
See toimus ka jälle sel sügisel meie lasteaia osas.
Milline kergendus. Me tulime sellest eluga välja.
Meil oli selline olukord, et sügise alguses saime teada,
et lasteaed pidi aastavahetusel kolima uutesse ruumidesse.
Majja, kus asusime,
plaaneeriti suurt remonti ja seinte lammutamist
ja me ei saanud sinna jääda. - Anti neli kuud aega leida ruumid.
Lastehoiu järjekorrad Helsingis on samuti nelja kuu pikkused.
Kui lapsevanem oleks tahtnud vahetada lasteaia kohta,
oleks pidanud tegutsema samal hetkel.
Õnneks oli Jumala õnnistus meie kohal.
Hakkasime koputama ja otsima, et leida koht oma kooli lähedal.
Meil valmistatakse söök koolis ja see viiakse termostes lasteaeda.
Koht ei saaks seega olla kusagil kilomeetrite kaugusel.
Meil on ka lapsed samadest peredest, kes sõidutatakse kooli ja lasteaeda.
Mõned käivad liinibussidega. Me ei saa olla erinevates kohtades.
Me muudkui otsisime, koputasime, helistasime, uurisime maakleritelt,
ohkasime ja hüüdsime Jumala poole
ning uurisime naabruse hotellidest, kas neilt ei saaks mõnda sviiti rentida.
Hotellid suhtusid positiivselt. Võib-olla oli neil hetkel vähe kliente.
Lastele oleks kindlasti meeldinud.
Oleksime võinud veeta poolteist aastat hotellis.
Ja viimasel hetkel sekkus Jumal.
See oli päris õudne. Novembrini polnud me midagi leidnud
ja me muudkui koputasime Janiga naabermajade ustele
ning küsisime kõikidelt. Ka lapsevanemad uurisid asja.
Ka kohaliku haigla juhatus ja Helsingi linnavalitsus uurisid.
Linnavalitsus soovitas pidada lastehoidu
Viking Line laeval, mis seisab päeval sadamas.
Või luua bussilastehoid.
Sõidate bussiga päevad otsa ringi. - Need olid pigem "head naljad".
Novembri lõpp saabus
ja keskonnaametsisse tuli teha avaldus,
esitades see 30 päeva ette.
Jõuluvaheaeg oli tulemas ja kogu see kolimise trall käis.
Imeline oli see, et peredest keegi ei närvitsenud.
Ühtegi last ei võetud meie lasteaiast ära.
Kõik uskusid koos meiega, kuigi tundus, et paneme rappa.
Tundus, et varsti oleme - tänaval, - telgis.
Aga siis päästis meid kohalik luterikirik.
Meilahden kogudus pakkus meile kahte ruumi Lääne- Pasila kabelis.
Alguses tänasime Jumalat, et keegi meile üldse midagi pakub.
Ruumid tundusid küll veidi väikesed, aga kui alustasime seal tööd,
siis nii töötajatele kui lastele meeldib seal isegi rohkem.
Ruumid on küll väiksemad ja asuvad samal korrusel,
mitte erinevatel korrustel, nagu ennem oli.
Kõik tunnevad, et see on hubasem, intiimsem ja mõnusam koht.
Imeline Jumala rahu ja ligiolu nagu kirikus enamasti ongi.
Ja meil on ka imeline koostöö kogudusega.
Seal oli palju erinevaid nüansse. Saime ka laoruumi oma asjadele.
Kõik läks väga stressivabalt, poleks olnud vaja paanitsedagi.
Issand hoolitses meie eest.
Matteuse evangeeliumi seitsmendast peatükist loeme:
"Paluge ja teile antakse, otsige ja te leiate,
koputage ja teile avatakse,
sest iga paluja saab ja otsija leiab ja igale koputajale avatakse!
Kas on teie seas sellist inimest, (nii ütleb Taevaisa),
kellelt ta poeg palub leiba, ent tema annab talle kivi?
Või kui ta palub kala, ent ta annab talle mao?
Kui nüüd teie, kes olete kurjad, oskate anda häid ande oma lastele,
kui palju enam teie Isa, (meie Isa), kes on taevas,
annab head neile, kes teda paluvad!"
Ta püüab maalida seda pilti me silmade ette.
"Ära karda! Ma olen su Isa, ma näen sinu vajadusi,
ma tean sinu olukorda ja tean, et plaanin sind aidata.
Ära karda!"
Tahtsime jagada seda lastehoiu lugu, sest see on vaid üks juhtum.
See näitab, et Jumala õnnistus tõesti toimib.
Selles loos oli tore kõrvalseik.
Kutsusin ühe kinnisvaramaakleri meie kooli kohvile,
sest ta oli meid püüdnud aidata
ja proovinud igal moel leida meile uusi ruume.
Tahtsin teda tänada ja kutsusin ta enne jõule kohvile.
Selgus, et ka tema oli usklik ja oli palvetanud meie asja pärast.
Imeline oli, et ta avas ennast ja rääkis, et tal oli üks probleem.
Ta ei olnud saanud kuude kaupa palka.
Ta oli tegelenud suure projektiga ja muretsenud ühele firmale ruumid,
aga talle ei oldud makstud ettenähtud maakleritasu.
Firma, mille heaks ta töötas, ei olnud maksnud mingit töötasu,
kuigi nad loomulikult oleksid pidanud maksma.
Ta oli esitanud kaebuse, aga raha polnud ikka saanud.
Mitme kuu rahad, tuhanded eurod, jäid saamata.
Jõuluaeg oli just saabumas.
Ma ütlesin, et kui üldse keegi, siis mina tean,
et Jumal aitab just sellistes olukordades.
"Mis oleks, kui palvetaksime?"
Me palvetasime ja ma kuulutasin, et need rahad tulevad,
sest need kuuluvad sellele kinnisvaramaaklerile.
"Tulgu need Jeesuse nimel ja kadugu kõik takistused!"
Kuulutasin seda julgelt Jeesuse nimel,
sest teadsin, et need rahad kuulusid sellele inimesele.
"Mis iganes on takistuseks, see lõppegu!"
Sain talt' sõnumi juba järgmisel päeval.
Ta ütles, et ime kombel tundub Jumal vastavat palvele.
Kõik raha oli tulnud kontole. - Kümme tuhat eurot - ja üle selle.
Tore, et just jõulude ajal.
Ma helistasin talle tagasi, vestlesime ja tänasime Issandat.
Ta ütles, et teda liigutas viis, kuidas ma koos temaga palvetasin.
Ta ei olnud harjunud sellega,
et võib paluda Jumalalt sellises konkreetses asjas abi.
Ta oli mõelnud, et jätab lihtsalt kõik oma mured Issanda hoolde.
Eks siis paistab, kuidas läheb.
Ta ütles, et ta õppis, et temagi võib paluda otse.
Nagu Joy rääkis: "Paluge, siis teile antakse,
koputage ja teile avatakse."
Võime pöörduda Jumala poole konkreetsetes asjades.
Jumal tahab seda.
Ta ütleb ühes kirjakohas: "Te ei saa, sest te ei palu."
Vägev tunnistus! - Jumala õnnistus on meie kohal.
Ta tahab julgustada sind ja mind, et Tema võib meid viia edasi.
Ta võib ka võimatutes olukordades avada uksi.
Me teame Uuest Testamendist esimest imet, mida Jeesus tegi.
Ta tegi veest veini, kui pulmapeol sai vein otsa.
Ta tegi toiduimesid, kui inimestel ei olnud süüa.
Ta toitis 5000 meest ja hiljem 4000 meest.
Viie leiva ja kahe kalaga.
Ta tegi seda alati nii, et toitu jäi pärast veel ülegi.
12 korvitäit ja 8 korvitäit jäid üle.
Minu meelest on tore koht Luuka evangeeliumi 15. peatükis,
kus Jeesus jutustab loo kadunud pojast.
See on hea õppetund ka sellest, kui oleme vara ära raisanud,
kui oleme jama kokku keeranud ja teinud midagi väga valesti,
siis saame ikka tulla isa juurde.
Mida isa tegi, kui noorem poeg, kes kõik oli raisanud, tuli koju?
Isa võttis ta avasüli vastu, pesi ja andis sedamaid uued riided
ning pani talle klotseri sõrme pojaseisuse taasatamise märgiks.
Ta sai kõike isa oma kasutada. Tema auks korraldati pidu.
Ei mingit näägutamist ja nõuet 25 aastat kahetseda.
"Tore, et sa tulid. Ma aitan sind!"
Vanem vend oli olnud ustav.
Võime teda võrrelda koguduse töötegijatega,
kes on teinud Isa heaks kogu aeg tööd.
Me pole võib-olla julgenud küsida endale midagi.
Vanem vend oli ärritunud,
et tema auks pole pidu peetud ja tema ei saa kunagi midagi head.
"Miks teiega sünnib pidevalt imesid, aga minule ei juhtu neid kunagi?"
Isa vastab talle väga suure armastusega.
See kirjakoht on olnud minu jaoks nii oluline mitu korda.
Isa ütleb oma kallile pojale või tütrele:
"Sina oled alati minu juures ja kõik mis on minu, on sinu."
Kõik, mis on Isa oma, on ka minu oma.
Ma tohin paluda häbenemata kõike, mis on Isa oma.
Ta ütleb, et Ta täidab minu vajadused oma rikkust mööda,
isegi mitte mu vajadusi mööda.
Tema rikkust mööda tohin ma paluda.
See on imeline.
Viimase kirjakohana
loeme Uuest Testamendist tõeliselt julgustava koha,
mida sa võid ise veel üle lugeda.
2 Korintlastele 9:8
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis."
Nüüd palvetame.
Tänu, Taevaisa, et oled vägev aitama meid kõiki.
Tänu, Issand, et needuse vägi on murtud.
Tahan kuulutada Sinu õnnistust meie kõigi eludesse.
Murdugu kõik takistused ja ahelad Jeesuse nimel
ja tulgu vabadus ning murdku läbi õnnistus!
Taevas on avatud.
Tänu, Issand, et näitad meile kõigile,
et Taevas on juba avatud.
Voolaku Su õnnistus kõigile, kes seda anuvad ja paluvad.
Tänu, Issand, et oled vägev andma meile rikkalikult kõike armu,
et meil kõigil oleks kõike piisavalt
ja me kõik võiksime teha igasuguseid häid tegusid.
Issand õnnista Soomet, õnnista ettevõtjaid,
õnnista seda rahvast!
Tänu, et kui pöördume Sinu poole,
siis Sa õnnistad meid ja viid meid edasi.
Jeesuse nimel, aamen.
Issand tahab tõesti viia meid edasi.
Oleme küll väike rahvas, aga see on tohutu õnnistus,
et nii väikesel rahval on oma kristlik telekanal.
Jumal õnnistagu TV7 tööd.
Kui sina soovid seda samuti teha, võid helistada numbrile 900 1777
või kasutada TV7 kontonumbreid, mida näed saate lõppedes ekraanil.
Kui soovid rohkem meie kristlikust koolist ja lasteaiast teada saada,
võid tutvuda meie tööga kodulehel: www.kristillinenkoulu.org
Ole õnnistatud Jeesuse nimel! Ja seda sa oledki. Aamen.
TV7 annetustelefon: 900 1777 (7 eur) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin